# Larmuise

Podarcis muralis • Lenzèrd gris, Gremelyèta, Lenzeniére, Lezèrd gris
La larmuise$^,$$^,$$^,$ ou ben lo lenzèrd gris$^,$$^,$$^,$ (Podarcis muralis) est n’èspèce de Lacertilia de la famelye des Lacertidae. Cél petiôt lenzèrd vint d’Eropa continentâla, més justament de les règ·ions étaliènes et balcaniques. Il est larjament present dedens tôs los payis d’Eropa mèditèrranèèna ou ben vesins, mas pas dessus les iles de Mèditèrranê. Il est étâ fêt rentrar en Amèrica de Bise et pués en Anglletèrra.
Lo nom de genro Podarcis vint du grèco ποδάρχις et signifie « ux pieds lèstos », et pués lo nom d’èspèce vint du latin mūrālis que vôt dére « du rampârt, de les muralyes ». Lo nom angllès est Common Wall Lizard (« lenzèrd comon de la muralye »). En èspagnol s’apèle Lagartija roquera, en catalan Sargantana roquera (ou ben « petiôt lenzèrd de roche »), en étalien Lucertola muraiola et en alemand Mauereidechsen (« lenzèrd de les muralyes »). En Sèrbia (yona de ses tèrres natâles avouéc l’Étalia de Bise), l’apèlont Zidni gušter, et son nom polonès est Jaszczurka murowa (perce que nen rencontront avouéc des côps dedens lo fin mié-jorn de la Pologne).
Il est étot cognu coment la gremelyèta$^,$$^,$$^,$ en vôdouès, la lenzeniére en doux-três patouès savoyârds et pués lo lezèrd gris$^,$ en vâldoten.
Cel’èspèce de lenzèrd est de luen la més cognua de totes, por la rêson qu’est cela que frèquente l’homo de ples prés, qu’est de sûr la més nombrosa, et pués qu’est presenta dessus la quâsi-totalitât du tèrritouèro francês continentâl, a la difèrence de les ôtres èspèces de lenzèrds francês. O est asse-ben la rêson que cél lenzèrd est de tôs celi que recêt lo més de surnoms et de sobrequèts dedens totes les règ·ions de France, noms « que flloront bon los patouès locâls. Son afèccion por la piérra [sèche] et les bôrnes [de noutres muralyes] nen ant fêt avouéc la tarenta de Morètania lo més antropico de noutros lenzèrds ».

## Vêre avouéc
### Lims de defôr

* (en) Rèference Reptarium Reptile Database : Podarcis muralis (Laurenti, 1768) (viu lo 22 de fevriér 2013).

## Notes pués rèferences
### Notes

* ↑ Ècrivont « la larmiza », « la larmuza » ou ben « la larmwiza » (la larmuisa en grafia sarrâye) et pués « la larmwizï » en grafia de Confllens.
* ↑ Ècrivont « le linjê gri » en grafia friborgêse et pués « lo lanzè gre » (lo lenzèrd gres en grafia sarrâye) en grafia vôdouèsa.
* ↑ Ècrivont « la gremelyetta » en grafia vôdouèsa.
* ↑ Ècrivont « lo lèizar gri » en grafia du B.R.E.L..

### Rèferences

* ↑ (fr) Domenico Stich, « Dictionnaire francoprovençal-français et français-francoprovençal », Tonon, Le Carré, 2003, p. 87 et pués 316.
* 1 2 3 4 (frp) Nicolas Gey, « Los noms de les bétyes en arpitan », Sié, Arpitania, 2015, p. 36.
* ↑ (fr) Rogiér Virèt, « Dikchonéro Fransé - Savoyâ - Dictionnaire Français - Savoyard » [PDF], 8$^{éma}$ èdicion reviua et ôgmentâye, mârs 2021, p. 1948.
* ↑ (fr) Dictionnaire français-patois. Dikchenéro patê-franché, Fribôrg, Société cantonale des patoisans fribourgeois, 2013, p. 625 [→ gri] et pués 740 [→ linjê].
* 1 2 (fr) Frèderic Dubôf, « Patois vaudois : Dictionnaire », èdicion reviua et complètâye, Ôron-la-Vela, Associacion vôdouèsa des amis du patouès, 2006, p. 121 [→ gremelyetta et gresounâ] et pués 134 [→ lanzè].
* ↑ Reptarium Reptile Database, viu pendent na mês’a jorn du lim de defôr.
* ↑ Celes doves pèninsules, enqu’houé sèparâyes per la mar Adriatica, érant mielx conèctâyes a travèrs la plana du Po pendent los temps gllacièros yô que lo nivél de les mars ére brâvament més bâs, vêre : (fr) « Le lézard des murailles », dessus Quel est cet animal?.com, 8 de julyèt 2020 (viu lo 10 de janviér 2021), § 2.
* ↑ (en) Michelle Douglass, « Non-native wall lizards quickly adapt to cooler climate » [« La larmuise pas originèra s’est vito adaptâ a noutron cllimat més frêd »], dessus BBC Earth.com, 18 de fevriér 2015 (viu lo 10 de janviér 2021).
* ↑ Dens la grafia conselyêe per (fr) Félix Gaffiot, Dictionnaire illustré latin français, Librairie Hachette, , 1 720 p., p. 1 003.
* ↑ (fr) « Le lézard des murailles », dessus Quel est cet animal?.com, 8 de julyèt 2020 (viu lo 10 de janviér 2021).
* ↑ (fr) « le Lézard des murailles », dessus Coronella.free.fr, Hèrpètofôna de France et d’alyor, d’octobro 2005 (viu lo 12 de janviér 2021).
* ↑ (fr) « Gllossèro des patouès de la Suisse romanda », N’châtél, 1924-2018, vol. VIII, p. 752. Liére en legne : grəməlyèta.
* ↑ (fr) Èmê Chenâl et Rèmond Vôterin, « Nouveau dictionnaire de patois valdôtain », 2$^{nda}$ èdicion reviua et ôgmentâye, Quârt, Musumeci, 1997, p. 990.
* ↑ (fr) Vincent Noël, « Le Lézard des murailles, Podarcis muralis (suite) », dessus Tiliqua (viu lo 14 de janviér 2021).
* ↑ (fr) « Les lézards », dessus Chasse-nature-Occitanie.fr (viu lo 3 de janviér 2020), p. 2, "Le lézard des murailles".